Miljøzonerne i Danmark er indført i flere store byer herunder København, Frederiksberg, Aalborg, Odense og Aarhus. Se miljøzonerne i:
København og Frederiksberg
Aalborg Kommune
Odense Kommune
Aarhus Kommune
Transitruter
Det er også muligt at benytte de såkaldte transitruter i miljøzonerne, hvis et køretøj ikke opfylder miljøzonekravene:
I København kan man køre til og fra Nordhavnen gennem en særlig transitrute. Se den på kortet her.
I Aalborg er Vesterbro og Strandvejen fra vestbyen til Limfjordsbroen transitruter. På disse veje kan alle køre. Transitruten er udpeget for at sikre mulighed for gennemkørsel via Limfjordsbroen, hvis der er spærret gennem Limfjordstunnelen. Særtransporter, der ikke må køre gennem Limfjordstunnelen, kan også bruge transitruten.
I Aarhus er trafik til og fra Molslinien undtaget fra miljøzonens krav. Det gælder ruten ad Nørrebrogade og Nørreport.